آلمانیادا مهندیس لیک یوکسک مکتبلری معلم پروبلئمی ایله اوز-اوزه‌دیر.
آلمانیا عالی مکتب و علمی آراشدیرما‌لاری مرکزی‌نین هفته‌نین اولینده یایدیغی راپورا گؤره، اؤلکه‌نین کالج لری اوچون وئریلن ایش اعلان‌لاریندا ایکی پروفسورلوق کادروسوندان بیری بوش قالیر.
آلمانیانین تحصیل و آراشدیرما ناظیری جوهاننا وانکا کالج لرده کی پروفسور کادرلارینا کیفایت قدر مراجعت ائدیلمه‌مه‌سی سببین‌دن فدرال دؤلت و ایالت‌لر سویه‌سینده تدبیر گؤرولمه‌سینین لازیم اولدوغونو سؤیله‌دی.
وانکا رسمی سایی 100-ا قدر اولان کالج لرده وضعیتین ناراحات ائدیجی اولدوغونو ایفاده ائتدی.
ناظرلیک طرفین‌دن آپاریلان آراشدیرمایا گؤره، حقوق، ایقتیصادیات، سوسیال علم‌لر و ساغلیق ساحه‌لرین‌دکی معلم  چاتیشمازلیغی 40% نیسبتینده‌دیر.
کالج لره رغبت اولمادیغی اوچون بو مکتب‌لرده درس دئمه‌ین نامیزدلره جازیب گلمه‌مه‌سی مهم رول اویناییر.
آراشدیرمادا مراجعت ائدن نامیزدلرین بؤیوک حیصه‌سی‌نین آختاریلان قابیلیت و کیفیت شرط‌لرینه اویغون اولمادیغی دا گؤستریلیر.
کالج لرده ایشله‌یه‌جک معلم‌لردن تحصیل موسسه‌لرین‌دن باشقا مسلک تجروبه‌سی ده طلب اولونور.
